GUNKUL เข้าวิน! คว้าโซลาร์ฟาร์มสหกรณ์ 1 โครงการ
GUNKUL เข้าวิน! คว้าโซลาร์ฟาร์มสหกรณ์ 1 โครงการ
27 มิ.ย. 2560

นางสาวโศภชา ดำรงปิยวุฒิ์ ประธานกรรมการบริหาร บริษัท กันกุล เอ็นจิเนียริ่ง จำกัด (มหาชน) หรือ GUNKUL เปิดเผยว่า ผลการจับสลากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน (โซลาร์ฟาร์ม) สำหรับหน่วยงานราชการและสหกรณ์ภาคการเกษตร ระยะที่ 2 เมื่อวานนี้ กลุ่มสหกรณ์ภาคการเกษตรที่บริษัทจะเป็นผู้สนับสนุนโครงการได้รับคัดเลือก 1 โครงการ ซึ่งเป็นโครงการที่อยู่ในพื้นที่ภาคใต้ จากที่มีโครงการที่ให้การสนับสนุนที่ผ่านการคัดเลือกรอบแรกไปร่วมจับสลากทั้งหมด 27 โครงการ
อย่างไรก็ตาม บริษัทก็คงจะไม่เจรจาเพื่อขอเป็นผู้สนับสนุนให้กับโครงการของกลุ่มสหกรณ์อื่นที่ได้รับคัดเลือกให้เป็นเจ้าของโครงการ เนื่องจากเห็นว่าแต่ละสหกรณ์ที่เข้ามาร่วมจับสลากเมื่อวานนี้น่าจะมีผู้ให้การสนับสนุนมาก่อนหน้านี้แล้ว และแต่ละฝ่ายก็ทำงานร่วมกันมานานพอสมควร
ทั้งนี้ บริษัทก็ยังคาดหวังจะได้รับงานรับเหมาก่อสร้าง (EPC) สำหรับโครงการโซลาร์ฟาร์มทุกโครงการที่ได้รับการคัดเลือก หลังจากที่ผู้ที่ได้รับการคัดเลือกจะต้องดำเนินการเพื่อให้สามารถจ่ายไฟฟ้าเชิงพาณิชย์ (COD) ให้ได้ภายในวันที่ 30 ธ.ค.61